APROBACIÓN DO SISTEMA DE IDENTIFICACIÓN PARA A REALIZACIÓN DE TRÁMITES TRIBUTARIOS URXENTES E INAPRAZABLES, A TRAVÉS DA OFICINA VIRTUAL TRIBUTARIA, BASEADO EN CLAVE SEGURA DE USUARIO/A. ESTE SISTEMA PODERÁ SER EMPREGADO SÓ DURANTE O ESTADO DE ALARMA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/04/2020)

A Presidenta, no exercicio das facultades que lle confire a normativa local vixente, dita a seguinte A aprobación do Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, supuxo para a Administración a adopción de determinadas medidas, entre elas o peche de oficinas de atención presencial aos cidadáns. A presidencia da Deputación Provincial de Pontevedra ditou, dende o inicio da crise unha serie de actos administrativos (entre outros moitos, a Resolución Presidencial, de 16 de marzo do 2020, de medidas extraordinarias para a determinación da actividade presencial na Deputación de Pontevedra ou a Instrución de servizo de medidas urxentes e extraordinarias a seguir na tramitación administrativa dos distintos procedementos como consecuencia da declaración do estado de alarma polo COVID-1), tendentes a extremar as medidas destinadas a garantir o desenvolvemento dos servizos públicos nas mellores condicións, posibilitando na maioría dos casos o traballo en remoto das persoas empregadas públicas. Adicionalmente, como é sabido, a normativa reguladora do Procedemento Administrativo e do Sector Público, Lei 39 e 40/2015 do 1 de outubro, estableceron que as distintas Administracións han de promover, en beneficio dos cidadáns, o uso das canles electrónicas de tramitación. Tamén as normas aprobadas para facer fronte ao impacto económico provocada polo Covid19, conteñen medidas orientadas á mellora e a incentivación dos procesos de dixitalización e á prestación de servizos electrónicos. Co obxecto de facilitar ao máximo o acceso ás canles electrónicas de tramitación da OVT do ORAL –Deputación ás persoas interesadas e co fin de que poidan exercitar os seus dereitos e cumprir coas súas obrigas inaprazables, adóptase unha medida extraordinaria para a realización de trámites electrónicos urxentes e non suxeitos a aprazamento consistente nunha nova forma de autenticación para o acceso á oficina virtual tributaria (https://ovt.depo. gal) para a realización de trámites electrónicos no eido dos tributos locais, consistente na posta a disposición das persoas usuarias que o precisen dunha “clave segura de usuario” cuxa obtención se realizará mediante previa chamada telefónica ao número de atención usual do ORAL (886 211 400) e previa identificación nos termos que se subliñan na parte dispositiva desta proposta de resolución. Visto informe xurídico favorable de data 7 de abril de 2020. A tenor das competencias establecidas no artigo 34 da Lei 7/1985, de 2 de abril, reguladora das Bases de Réxime local, así como as que resultan do establecidas na base 3ª e 7ª das bases de execución do orzamento para o exercicio 2020 PRIMEIRO: Aprobar o sistema de identificación para a realización de trámites tributarios urxentes e inaprazables, a través da Oficina Virtual Tributaria, baseado en Clave segura de usuario/a. Este sistema poderá ser empregado só durante o período que dure o estado de alarma decretado no ámbito da crise do COVID-19 e terá as seguintes características: O sistema de identificación consistirá na xeración dunha Clave segura de usuario, cuxa obtención se realizará mediante chamada telefónica ao centro especializado de atención telemática para a xestión de tributos. A xeración da Clave se levará a cabo previa comprobación da identidade do cidadán, mediante unha serie de preguntas e respostas de control entre a Administración e o cidadán. O trámite de solicitude do contrasinal de usuario, realizado por voz e asinado electrónicamente, mediante información coñecida por ambas as partes, é arquivado de conformidade cos requirimentos esixidos pola normativa reguladora, e é asociado a un expediente de rexistro de comprobación de identidade. Durante a chamada telefónica para a obtención da Clave, o xestor telefónico solicitará ao cidadán un enderezo de correo electrónico ao que enviará as instrucións para a activación da súa Clave directamente na oficina virtual tributaria electrónica, a través do trámite ‘Obter ou recuperar contrasinal´, unha vez que foi habilitado o sistema de identificación tras o rexistro telefónico previo. O sistema de Clave segura de usuario que se aproba, poderá ser utilizado pola cidadanía para a realización de trámites e a presentación de solicitudes non aprazables, a través da oficina virtual tributaria, garantindo o exercicio dos seus dereitos e o cumprimento das súas obrigacións por medios electrónicos mentres dure o estado de alarma decretado no ámbito da crise do COVID-19. A presentación das solicitudes por esta vía non producirá asento de entrada no rexistro electrónico da Deputación ata que se garanta de xeito fehaciente a identidade da persoa solicitante, que deberá ser comprobada nun momento posterior. A pesar do disposto no parágrafo anterior, a presentación de solicitudes, escritos ou comunicacións utilizando este sistema de identificación xerará por si mesma, un xustificante interno que acredita o depósito e recepción da documentación por esta Administración Provincial. Unha vez dentro da Oficina Virtual, a persoa usuaria deberá achegar á vez e xunto coa presentación da propia solicitude, documentación acreditativa da súa identidade. O sistema de identificación obxecto desta resolución poderá ser empregado de maneira excepcional só durante o prazo que estea en vigor o actual período de alarma para a xestión da situación de crise sanitaria ocasionada polo COVID-19 e entrará en vigor o dia seguinte á publicación desta resolución no BOPPO. SEGUNDO. Publicar esta Resolución no Boletín Oficial da Provincia (BOPPO) (Asinado dixitalmente ao marxe)